**Z A P I S N I K**

Sa 25. sjednice Školskog odbora Osnovne škole braće Radića Pakrac održane **12.ožujka 2015.godine u 13:30 sati**.

KLASA: 003-06/15-01/3

URBROJ: 2162-10-15-02

**Prisutni članovi**: Manuela Papić, Marko Martinelli, Danijela Kiš i Lejla Skalnik.

**Nenazočni članovi**: Ivana Roksandić, Morena Mandić Čolić ( ispričale izostanak bolešću), Željka Pejša Božić.

**Ostali prisutni**: Sanja Delač, ravnateljica, Ivančica Kiš, tajnica škole, zapisničarka

**Na sjednici se nalazi četiri od sedam članova Školskog odbora te je konstatiran kvorum potreban za donošenje pravovaljanih odluka.**

Predsjednica školskog odbora pozdravlja nazočne i čita dnevni red 25.sjednice Školskog odbora :

1. Usvajanje prijedloga Statuta Osnovne škole braće Radića Pakrac

2. Suglasnosti za zaposlenje na određeno vrijeme učitelja hrvatskog jezika i

pripravnice na stručno osposobljavanje i spremača

3. Izvješće ravnateljice o inspekcijama

4. Zahtjev za očitovanjem Državnog ureda za upravljanje državnom imovinom

5. Razno

Primjedbi na zapisnik Školskog odbora s prošle sjednice nije bilo.

**AD 1**

Prva točka dnevnog reda je usvajanje prijedloga Statuta koji je izmijenjen sukladno zadnjim promjenama Zakona o odgoju i obrazovanju u osnovnoj i srednjoj školi (Narodne novine 152/14).

Tajnica je upoznala članove Školskog odbora s izmjenama koje su primijenjene u Statutu na način da su prelazili po člancima Statuta koji se mijenjaju.

Povela se rasprava o izmjenama. Članovi Školskog odbora suglasni su sa Prijedlogom Statuta.

**Zaključak;**

Glasovanje o prijedlogu Statuta; Prijedlog je jednoglasno usvojen,s četiri glasa „ ZA“ .

**AD 2**

Druga točka dnevnog reda je davanje suglasnosti za zaposlenje na stručno osposobljavanje upravne pravnice Jelene Sudar u Tajništvo Osnovne škole braće Radića Pakrac.

Ravnateljica obrazlaže, Jelena se je jedina javila,zadovoljava uvjete natječaja.

**Zaključak;**

Glasovanje o suglasnosti; jednoglasno dana (s četiri glasa „ ZA“) suglasnost za pokretanjem zahtjeva za provođenjem stručnog osposobljavanja bez zasnivanja radnog odnosa po gospođi Jeleni Sudar.

Hrvatski jezik zamjena za Maju Farkaš. Ravnateljica predlaže da se na određeno vrijeme do povratka Maje Farkaš primi Marija Klapka , magistra edukacije hrvatskog jezika i književnosti. Na natječaj se javilo 6 kandidata a kao najbolja prema kvalifikacijama predložena je Marija Klapka , magistra edukacije hrvatskog jezika i književnosti.

**Zaključak;**

Glasovanje o suglasnosti; jednoglasno dana (s četiri glasa „ ZA“) suglasnost za primanje u radni odnos na određeno vrijeme Marije Klapka do povratka Maje Farkaš na posao.

Zamjena za spremača na određeno vrijeme do povratka Koraljke Hrastić s bolovanja ravnateljica predlaže Martinu Peić koja već radi do 60 dana.

**Zaključak;**

Glasovanje o suglasnosti; jednoglasno dana (s četiri glasa „ ZA“) suglasnost za primanje u radni odnos na određeno vrijeme Martine Peić do povratka Koraljke Hrastić na posao.

**AD 3**

Ravnateljica obavještava članove Školskog odbora o Prosvjetnoj inspekciji obavljenoj po Prosvjetnoj inspektorici gospođi Klari Žeravica. Ravnateljica kratko izlaže razloge i zaključke Prosvjetne inspektorice.

Isto tako, obavještava članove školskog odbora da je napravljen stručno pedagoški nadzor u rad psihologinje Nataše Major po savjetnici Teodori Dubrović, prof**.** višoj savjetnici za stručne suradnike i nastavnike psihologije.

Članovi Školskog odbora bez daljnjih pitanja prihvaćaju izvještaj ravnateljice.

**AD 4**

Ravnateljica obrazlaže članovima školskog odbora o prijedlogu Veljka Bosanca za kupnju nekretnine u Kusonju na kojoj smo bili posjednici.

Njegov prijedlog pročitan članovima Školskog odbora. Svi suglasni da na tom mjestu nikada više neće biti škola. Stoga su uputili ravnateljicu da se u ime Osnovne škole braće Radića kao posjednika predmetne nekretnine očituje o nepostojanju planova s korištenjem navedene nekretnine.

**AD 5**

Različito;

Ravnateljica napominje da je Županija odobrila za 30 djece besplatnu prehranu i da su odmah platili do kraja nastavne godine za sve tridesetoro.

Završeno 14:20